Na temelju članka 30. Zakona o komunalnom gospodarstvu («NN» br. 36/95, 70/97, 128/99, 57/00, 129/00, 59/01, 26/03 - pročišćen tekst, 82/04, 110/04, 38/09, 79/09, 153/09, 49/11, 84/11, 90/11, 144/12, 94/13 i 153/13) te članka 30. Statuta Općine Privlaka („Službeni glasnik Zadarske županije“ br. 14/09, 14/11 i 10/13), Općinsko Vijeće Općine Privlaka na svojoj 5. ( petoj ) sjednici održanoj dana 14. rujna 2017.g. prihvatilo je

**PRVE IZMJENE I DOPUNE PROGRAMA**

**gradnje komunalne infrastrukture za 2017. godinu**

**OPĆE ODREDBE**

**Članak 1.**

Prvim izmjenama i dopunama programa gradnje komunalne infrastrukture određuje se izgradnja objekata i uređenja komunalne infrastrukture na području Općine Privlaka za 2017. godinu:

- nerazvrstane ceste

- elektrifikacija

- vodovod i odvodnja

- izrada projektne dokumentacije

- priprema i planiranje

- otkup zemljišta

- nabavka opreme za komunalnu infrastrukturu

Programom iz stavka 1. Ovog članka utvrđuje se:

a) Iskaz financijskih sredstava potrebnih za ostvarivanje Programa, sa naznakom izvora financiranja;

b) Opis i opseg poslova za gradnju sa procjenom pojedinih troškova, po djelatnostima.

**Članak 2.**

Iskaz financijskih sredstava potrebnih za realizaciju Programa, sa naznakom financiranja:

KONTO PREDVIDIVI IZVORI SREDSTAVA IZMJENE PLANA

61341 porez na promet nekretnina 1.370.000,00

6531 Komunalni doprinos 1.050.000,00

92211 Višak prihoda poslovanja iz 2016. 2.130.500,00

**SVEUKUPNO POTREBNA SREDSTVA 4.550.500,00**

**I. GRAĐENJE NERAZVRSTANIH CESTA**

**Članak 3.**

Asfaltiranje nerazvrstanih cesta:

a. Asfaltiranje ulice put Mletka – proširenje 1 m – 257 m

b. Asfaltiranje ulice braće Seljan –193m

c. Asfaltiranje odvojka – Mletačkih pomoraca – 130 m

d. Asfaltiranje puta kroz Rivine i Progon – 840 m

e. Asfaltiranje ulice Sabunike 0 – 320 m

f. Asfaltiranje ulice Sabunike 3 – odvojak 1. – 32m

g. Asfaltiranje ulice Sabunike 3 – odvojak 2. – 31m

h. Asfaltiranje ulice Sabunike 4 – odvojak 1. – 41m

i. Asfaltiranje ulice Put Mletka – 370 m

j. Asfaltiranje nerazvrstanih cesta i nogostupa, po ukazanoj potrebi.

**Sveukupna potrebna sredstva 1.300.000,00 kn**

**II. ELEKTRIFIKACIJA**

**Članak 4.**

**a) Javna rasvjeta**

- nabava 20 rasvjetnih tijela za proširenje mreže vanjske rasvjete.

- Ulica kneza Mislava 5 rasvjetnih stupova s kabelom

- Cvijetna ulica, 3 rasvjetna stupa s kabelom

- Ulica Jurja Dalmatinca, 3 rasvjetna stupa s kabelom

- Ulica Fausta Vrančića, 3 rasvjetna stupa s kabelom

- Ul. Braće Seljan, 4 rasvjetna stupa sa kabelom

- Ul. Marka Pola, 5 rasvjetnih stupova sa kabelom

- Napraviti proširenje Vanjske rasvjete na mjestima gdje se ukaže potreba, samim razvojem mjesta.

**Sveukupna potrebna sredstva 400.000,00 kn**

**III. ODVODNJA OTPADNIH VODA I IZGRADNJA VODOVODNE MREŽE**

**Članak 5.**

**a) Sustav odvodnje otpadnih voda**

- Izgradnja dijela mreže sustava odvodnje otpadnih voda – financiranje projektne dokumentacije

Ukupna potrebna sredstva 250.000,00 kn

**b) Izgradnja vodovodne mreže**

- Izgradnja novih vodovodnih ogranaka te magistralnog cjevovoda.

Ukupna potrebna sredstva 165.000,00 kn

**Potrebna sredstva 415.000,00 kn**

**IV. IZRADA PROJEKTNE DOKUMENTACIJE**

**Članak 6.**

Potrebno je pristupiti izradi slijedeće projektne dokumentacije:

- Projekt poduzetničke zone,

Ukupna potrebna sredstva 90.000,00 kn

- Ostali projekti (projektna dokumentacija za ostale projekte - Sukladno Programu mjera za unaprjeđenje stanja u prostoru Općine Privlaka nužno je izraditi Urbanističke planove uređenja, idejne projekte, te Elaborate granica pomorskog dobra)

Ukupna potrebna sredstva 300.000,00 kn

- Dokumenti prostornog uređenja Ukupno potrebna sredstva 77.500,00 kn

**Sveukupna potrebna sredstva 467.500,00 kn**

**V. PRIPREMA I PLANIRANJE**

**Članak 7.**

- Geodetsko katastarske usluge Ukupna potrebna sredstva 80.000,00 kn

- Dokumenti pripreme, planiranja i razvoja Ukupna potrebna sredstva 150.000,00 kn

**Sveukupna potrebna sredstva 230.000,00 kn**

**VI. GRADNJA OSTALIH OBJEKATA KOMUNALNE INFRASTRUKTURE**

**Članak 8.**

- Poslovna zona Sabunike Ukupna potrebna sredstva 100.000,00 kn

- Reciklažno dvorište Ukupna potrebna sredstva 100.000,00 kn

- Dječji vrtić Ukupna potrebna sredstva 1.000.000,00 kn

- CGO Biljane Donje - sufinanciranje Ukupna potrebna sredstva 280.000,00 kn

- Centar sabunike Ukupno potrebna sredstva 100.000,00kn

**Sveukupna potrebna sredstva 1.580.000,00 kn**

**VII. OTKUP ZEMLJIŠTA**

**Članak 9.**

Sukladno razvoju mjesta potreban je interventan otkup zemljišta kako bi se izgradila parkirališta i tržnica, putovi, odnosno objekti druge namjene koji bi bili u funkciji komunalne infrastrukture.

**Sveukupna potrebna sredstva 100.000,00 kn**

**VIII. NABAVKA OPREME**

**Članak 10.**

- Sukladno razvoju turizma na području Općine potrebno je postaviti vertikalnu i horizontalnu (Smeđu turističku i bijelu) signalizaciju na za to predviđene lokacije. Na signalizaciji se nalazi prostor za oglašavanje poslovnih subjekata sukladno odluci o komunalnom redu i odluci o reklamiranju na području Općine.

Ukupna potrebna sredstva 15.000,00 kn

- Nabava štandova za davanje u najam javnih površina

Ukupna potrebna sredstva 18.000,00 kn

- Nabava ostale opreme za uređenje, opremanje i održavanje

Ukupna potrebna sredstva 20.000,00 kn

- Nabava sportske opreme

Ukupna potrebna sredstva 5.000,00 kn

**Sveukupna potrebna sredstva 58.000,00 kn**

**IX. ZAVRŠNE ODREDBE**

**Članak 11.**

Ove Prve izmjene i dopune programa gradnje komunalne infrastrukture Općine Privlaka stupaju na snagu osmog dana od dana objave u «Službenom glasniku Zadarske županije», a primjenjivat će se od 1. siječnja 2017. godine.

**KLASA: 363-01/16-01/ 04**

**URBROJ: 2198/28-01-17-2**

**Privlaka, 14. rujna 2017. godine**

**OPĆINA PRIVLAKA**

**OPĆINSKO VIJEĆE**

**Predsjednik:**

**Nikica Begonja**